
Nr. SC2013-20376/17.07.2013
REFERAT
privind desemnarea unui reprezentant al Municipiului Timişoara
în cadrul Consiliului Director al Asociaţiei Automotivest
Municipiul Timisoara este membru fondator al Asociaţiei Automotivest.

Asociaţia a fost constituită în anul 2007, în scopul creşterii competitivităţii pe piaţă a membrilor reţelei de tip “cluster” din Regiunea Vest pentru industria auto. Asociaţia şi-a propus ca obiectiv dezvoltarea şi creşterea competitivităţii sectorului automotive în Regiunea Vest. În acest sens a oferit sprijin firmelor de profil din zonă şi a implementat proiecte de pregătire.
Participarea Municipiului Timişoara a fost aprobată prin HCLMT nr.319/31.07.01.2007. 
Consiliul Local al Municipiului Timişoara, prin HCLMT nr. 215/26.05.2009 şi, ulterior, prin HCLMT nr.39/24.07.2012, a desemnat persoanele împuternicite să reprezinte interesele Municipiului Timişoara în cadrul organelor statutare ale Asociatiei Automotivest. 
Intrucât, conform art.11 alin. 2 din Statutul Asociaţiei Automotivest, membri Consiliului Director se aleg anual, este necesară desemnarea unui  reprezentant al Municipiului Timişoara în cadrul Consiliului Director al acestei asociaţii. 
Având în vedere cele menţionate mai sus,

                                                                   PROPUNEM

- desemnarea Doamnei Aurelia Junie, Director al Direcţiei Dezvoltare, ca reprezentant al Municipiului Timişoara în cadrul Consiliului Director al Asociaţiei Automotivest, mandatul de reprezentare fiind valabil până la revocare;
-  modificarea art. 2 al HCLMT nr. 39/24.07.2012 în conformitate cu prevederile art. 1 al prezentei hotărâri.

